open-index/open-wikipedia-markdown huggingface dataset:
Ռոպեր Հատտեճյան

**Ռոպեր Հատտեճյան** (), հայ գրող, հրապարակագիր։

## Կենսագրություն
Ռոպեր Հատտեճյանը ծնվել է 1926 թվականին Կոստանդնուպոլսում։ Նախնական կրթությունն ստացել է Վիեննայի Մխիթարյան վարժարանում։ 1950 թվականին ավարտել է Ստամբուլի համալսարանի գրականության-փիլիսոփայության ֆակուլտետը։ 1967 թվականից եղել է «Մարմարա» թերթի խմբագիր։ Լույս են տեսել Հատտեճյանի «Բառասխալ» (1972), «Մարդոց մեծութեան և խեղճութեան մասին» (1972) պատմվածքների ժողովածուները, «Առաստաղը» (1983, հատոր 1, Ալեք Մանուկյանի գրական մրցանակ՝ 1983) վեպը, «Հակոբ Պարոնեանի մտերմութեան մէջ» (1965) հոդվածաշարը։ 1982 թվականից տպագրվում են Հատտեճյանի «Յուշատետր» (հատոր 1-41, 1982-2002...) փիլիսոփախոհական նոթերը։ Գրել է նաև պիեսներ [«Կեանքի մը երեք կիրակիները» (բեմ.՝ 1959), «Կիրակնօրեա հաշուեփակ» (բեմ.՝ 1959), «Մարդը և իր կեղեւը» (բեմ.՝ 1987), «Մահը ա՞յս է արդեօք» (բեմ.՝ 1994)]։

## Մրցանակներ
* Ալեք Մանուկյանի գրական մրցանակ, 1983
* «Սուրբ Մեսրոպ Մաշտոց» շքանշան
* Մովսես Խորենացու մեդալ, 2002

## Երկեր
* Թատրոն՝ «Կեանքի Մը Երեք Կիրակիները» (1949), «Վաստակ» (1976) 
* Գրա-վերլուծական՝ «Յակոբ Պարոնեանի Մտերմութեան մէջ» (1965) 
* Պատմուածքներ՝ «Բառասխալ» (1972) 
* Վէպ՝ «Առաստաղ» (1978) 
* Հուշատետր (ընտրանի), Էջմիածին, 1998։

## Գրականություն
* Դանիելյան Սուրեն, Ռոպեր Հատտէճեան՝ ներաշխարհի գեղարուեստական քննութիւն, Ստամբուլ, 1996։
* Թորոս Թորանյան, Ամբողջական գրագէտը։ Ռոպէր Հատտէճեան, Հալեպ, 2002։

## Ծանոթագրություններ

Կատեգորիա:Թուրքահայ արձակագիրներ
Կատեգորիա:Թուրքահայ հասարակական գործիչներ
Կատեգորիա:Հայ դրամատուրգներ
Կատեգորիա:Հայ լրագրողներ
Կատեգորիա:Հայ հրապարակագիրներ
Կատեգորիա:Հայ տղամարդ գրողներ
Կատեգորիա:Հայալեզու գրողներ
Կատեգորիա:Ստամբուլի համալսարանի շրջանավարտներ
Կատեգորիա:Ստամբուլում ծնված գրողներ
Դոնալդ Թրամփի երդմնակալության արարողություն

**[[Դոնալդ Թրամփ]]ի երդմնակալության արարողություն**, պաշտոնական արարողակարգ, որի ժամանակ տեղի է ունեցել ԱՄՆ նորընտիր նախագահ Դոնալդ Թրամփի երդմնակալության արարողությունը։ Նորընտիր նախագահի հետ միաժամանակ երդում է տվել նաև նորընտիր փոխնախագահ Մայք Փենսը։ Դոնալդ Թրամփը ԱՄՆ առաջին նախագահն է, ով ակտիվ քաղաքականությամբ չի զբաղվել, մինչ նախագահական ընտրարշավը։ Արարողությանը մասնակցել են Թրամփի ընտանիքը, նրա քաղաքական հակառակորդ Հիլարի Քլինթոնը և նրա ամուսին ԱՄՆ նախկին նախագահ Բիլ Քլինթոնը, նախկին նախագահներ Բարաք Օբաման՝ տիկնոջ Միշել Օբամայի հետ, Ջորջ Ու. Բուշը՝ տիկնոջ Լորա Բուշի հետ, Ջիմի Կարտերը, նախկին փոխնախագահ Ջոզեֆ Բայդենը, պաշտոնատար այլ անձինք։

ԶԼՄ-ների փոխանցմամբ երդմնակալության արարողությանը մասնակցել է 900 000 մարդ։

Մինչ երդմնակալության արարողությունը, Թրամփը և Փենսը այցելել են Սբ. Հովհաննեսի եկեղեցի՝ մասնակցելու նախաերդմնակալական պատարագին։ Եկեղեցին գտնվում է Սպիտակ տան հակադիր մասում։ Սա սովորույթ է, որը ծագել է մի քանի տասնամյակ առաջ։ Այնուհետև Թրամփը ընտանիքի հետ այցելել է Սպիտակ տուն, որտեղ նրանց պատվին կազմակերպվել էր թեյախմություն։ Թեյախմությունից հետո Թրամփը Բարաք Օբամայի ուղեկցությամբ մեկնել է երդմնակալության վայր։

Դոնալդ Թրամփը երդվել է Լինկոլնի ավետարանի վրա, որի վրա երդվել են նախկին նախագահներ Աբրահամ Լինքոլնը և Բարաք Օբաման։

## Համերգ
Հունվարի 19-ին Աբրահամ Լինքոլնի հուշարձանի մոտ տեղի է ունեցել երդմնակալության համերգ, որտեղ ճառով հանդես է եկել Դոնալդ Թրամփը։

## Ծանոթագրություններ

## Արտաքին հղումներ
* Ուղիղ եթեր 
* Presidential Inauguration 2017  at USA.gov
* Military District of Washington - 58th Presidential Inauguration 

Կատեգորիա:2017 իրադարձություններ
Կատեգորիա:Դոնալդ Թրամփի նախագահություն
Կատեգորիա:2017 քաղաքականությունում
Կատեգորիա:2017 ԱՄՆ-ում
Keeps Gettin' Better: A Decade of Hits

**Keeps Gettin' Better: A Decade of Hits**, Քրիստինա Ագիլերայի առաջին ալբոմը՝ թողարկված 2008 թվականին։

## Ալբոմի մասին
2008 թվականի սեպտեմբերին, հայտարարվել է այն մասին, որ Ագիլերան կթողարկի հիթերի "Keeps Gettin’ Better: A Decade of Hits" հավաքածուն, որը Ամերիկայում կտարածվի "Target" խանութների ցանցով։ Մարդիկ որոնք պատվիրել են ֆիզիկական պատճեն, կարողացել են անվճար ներբեռնել հավաքածուի թվային տարբերակը։ Հավաքածուն ներառում է սինգլներ նրա նախորդ ստուդիական ալբոմից, թողարկված 2008 թվականին, 4 նոր երգեր` «Keeps Gettin' Better», «Dynamite», Genie 2.0 (Genie in a Bottle-ի ռեմեյքը), You Are What You Are (Beautiful) (You Are What You Are (Beautiful)):

## Երգացանկ

;Ծանոթագրություններ
* ԱՄՆ-ի համար տարբերակում կան "Nobody Wants to Be Lonely" և "Lady Marmalade" սինգլները

(*) Համապրոդյուսեր 
(^) Լրացուցիչ պրոդյուսեր

## Հիթ-շքերթներ

### Հիթ-շքերթներ

### Տարվա հիթ-շքերթներ

## Ծանոթագրություններ

Կատեգորիա:2008 ալբոմներ
Կատեգորիա:RCA Records ալբոմներ
Կատեգորիա:Քրիստինա Ագիլերայի ալբոմներ
Ասլանիդի եղբայրների ծխախոտի ֆաբրիկայի շենք

**Ասլանիդի եղբայրների ծխախոտի ֆաբրիկայի շենք** (), շենք Դոնի Ռոստովում, որը կառուցվել է XIX դարի վերջում։ Գտնվում է Բուդյոննու պողոտայի և Կրասնոարմեյսկայա փողոցի անկյունում։ Սկզբնապես շենքում գործել է Ասլանիդի եղբայրների ծխախոտի ֆաբրիկան։ Ներկայում այն թիվ 8 հիվանդանոցի մասնաշենքերից մեկն է։ Ասլանիդի եղբայրների ծխախոտի ֆաբրիկայի շենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
1874 թվականին Իվան Խրիստոֆորովիչ և Աքիլես Խրիստոֆորովիչ Ասլանիդի եղբայրները հիմնադրել են ծխախոտի ֆաբրիկա։ Այն զբաղեցնում էր Սկոբելևսկի փողոցի և Տագանրոգի պողոտայի խաչմերուկում գտնվող շենքը (այժմ՝ Կրասնոարմեյսկայա փողոց և Բուդյոննու պողոտա)։ 1913 թվականին Ասլանիդի եղբայրների ծխախոտի ֆաբրիկան ձեռք է բերել «Վ. Ի. Ասմոլով և ընկ.» բաժնետիրական ընկերությունը։

1920 թվականին ծխախոտի ֆաբրիկայի նախկին շենքում տեղավորվեց աչքի հիվանդությունների կլինիկան։ 1950-ական թվականներին շենքը վերանորոգվել է և փոխանցվել քաղաքային հիվանդանոցին։

1962 թվականին շենքի ճակատին տեղադրվել է հուշատախտակ, որի վրա գրված է. *«Այս տանը 1920-1952 թվականներին ապրել և աշխատել է ականավոր գիտնական-ակնաբույժ, պրոֆեսոր Կ. Խ. Օռլովը»*։

Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ Ասլանիդի եղբայրների ծխախոտի ֆաբրիկայի շենքը վերցվել է պետական պահպանության ներքո որպես մշակութային ժառանգության տարածաշրջանային նշանակության օբյեկտ։

## Ճարտարապետություն
Երկհարկանի աղյուսե շենքն ունի П-աձև հատակագիծ։ Ճակատները նայում են Բուդյոննու պողոտային և Կրասնոարմեյսկայա փողոցին։ Նրանց ճարտարապետագեղարվեստական նկարագիրը որոշում են եզրային ելուստավորումները։ Առաջին հարկը դրվագված է կոպտատաշ քարերով (ռուստ)։ Առաջին հարկի պատուհանների որմնացքերը զարդարված են երեսկալներով ու փականաքարերով։ Երկրորդ հարկի պատուհանները զարդարված են երեսկալներով ու դեկորատիվ զարդաքիվերով։ Երկրորդ հարկի պատշգամբներն ունեն վանդակավոր ցանկապատում։ Շինությունն ունի հատակագծման միջանցքային համակարգ՝ սենյակների երկկողմանի դասավորությամբ։

## Ծանոթագրություններ

## Գրականություն
* Гегузин И. Страницы ростовской летописи. — Ростов-на-Дону, 1983. — С. 92—94.

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Ռաֆայել Միրզաբեկյան

**Ռաֆայել Զավենի Միրզաբեկյան** (), հայ հոգեբույժ։ Բժշկական գիտությունների դոկտոր (2003), պրոֆեսոր։

## Կենսագրություն
Ռաֆայել Միրզաբեկյանը ծնվել է 1950 թվականին Բաքվում։ 1974 թվականին ավարտել է Ադրբեջանի պետական բժշկական ինստիտուտը։ 1979 թվականից աշխատել է Մոսկվայում, 1981-1988 թվականներին եղել է Սոլովյովի անվան կլինիկական հոգեբուժական հիվանդանոցի բաժանմունքի, 1988 թվականից՝ Ռուսաստանի գիտությունների ակադեմիայի կենտրոնական կլինիկական հիվանդանոցի № 3 պոլիկլինիկայի նյարդահոգեբուժության ծառայության ղեկավար։ 1986-1987 թվականներին աշխատել է Չեռնոբիլի ատոմային էլեկտրակայանի վթարից տուժած աշխատակիցների հոգեֆիզիկական վիճակի վերականգնման հատուկ բժշկական բրիգադում։ 2002 թվականից ՌԴ բնական գիտությունների ակադեմիայի թղթակից-անդամ, 2003 թվականից՝ Եվրոպական ակադեմիայի բնական գիտությունների բաժանմունքի անդամ։

Մշակել է նևրոզների և հոգեմարմնական հիվանդությունների բուժման եղանակներ։

## Ծանոթագրություններ

Կատեգորիա:Բաքվի պետական համալսարանի շրջանավարտներ
Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ հոգեբույժներ
Կատեգորիա:Հայ պրոֆեսորներ
Նորայր Վարդազարյան

**Նորայր Դրաստամատի Վարդազարյան** (), հայ ախտաբան-անատոմ։ Բժշկական գիտությունների դոկտոր (1975), պրոֆեսոր (1981)։ ՀՀ բժշկական գիտությունների ակադեմիայի անդամ (2001)։ ՌԴ բժշկատեխնիկական ԳԱ անդամ (2001)։

## Կենսագրություն
Նորայր Վարդազարյանը ծնվել է 1937 թվականին Լենինականում։ 1960 թվականին ավարտել է Երևանի բժշկական ինստիտուտի բուժ-կանխարգելողական ֆակուլտետը։ 1975-1977 թվականներին եղել է Լենինականի քաղխորհրդի առողջապահության բաժնի վարիչ, 1977-1986 թվականներին՝ Երևանի բժշկական ինստիտուտի պրոռեկտոր, 1986-2006 թվականներին՝ Երևանի պետական բժշկական համալսարանի ախտաբանության անատոմիայի ամբիոնի վարիչ, 2006 թվականից՝ պրոֆեսոր։ 1977 թվականից Բջջի կենսաբանական գիտության ամերիկյան ընկերակցության անդամ է։

Աշխատանքները վերաբերում են ռևմատիզմի պատճառագիտության և ախտածնության, ստրեպտոկոկային վարակի զարգացման մեխանիզմներին, թեփատու որքինի (պսորիազ) ժամանակ հյուսվածաբանական փոփոխությունների առանձնահատկություններին։ Վարդազարյանը մաշկի ստրեպտոկոկային ալերգիկ անոթաբորբն առաջինն է առանձնացրել որպես ինքնուրույն հիվանդություն, տվել պատճառագիտության, բուժման տեսական հիմունքները։

Հեղինակ է «Պաթոլոգիական անատոմիա» (2002, 2003, 2006, 2012) բուհական դասագրքերի, շուրջ 150 գիտական աշխատությունների, մի շարք մենագրությունների։

## Երկեր
* Պաթոլոգիական անատոմիա։ Դասագիրք։ Երևան, 2012։
* Պաթոլոգիական անատոմիա։ Դասագիրք։ Երևան, 2006։
* Պաթոլոգիական անատոմիա։ Դասագիրք։ 2 հատորով, Երևան, 2003։
* Պաթոլոգիական անատոմիա, Երևան, 2002։
* Ատամնածնոտային համակարգի և բերանի խոռոչի օրգանների հիվանդություններ, Երևան, 1999 (համահեղինակ)։
* «Межъядерное взаимодействие при клеточном-опосредованиых иммунных реакциях в патологиии», Ереван, 1992.
* «Экспериментальная стреп­тококковая инфекция», Ереван, 1992.
* Բժշկական դեոնտոլոգիա, Երևան, 1988 (համահեղինակ)։

## Ծանոթագրություններ

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ անատոմներ
Կատեգորիա:Հայ հոգեբույժներ
Կատեգորիա:Հայ պրոֆեսորներ
Կատեգորիա:Դասագրքերի հեղինակներ
Հունաստանի արքա

**Հունաստանի արքա** (, հելլեննների» «արքա), Հունաստանի պետության գլուխ կանգնած միապետերի տիտղոս մինչև Հունաստանի առաջին հանրապետության լուծարումը և Հունաստանի թագավորության ստեղծումը։

Հունաստանի թագավորությունը գտնվել է Վիտելսբախների իշխանության ներքո 1832-1862 թվականներին և Գլյուքսբուրգների իշխանության ներքո 1862-1924 թվականներին, երբ ժամանակավորապես չեղյալ է հայտարարվել Հունաստանի երկրորդ հանրապետության ժամանակ եւ 1935-1973 թվականներին փոխարինվել է Հունաստանի հանրապետության։

Հունաստանի պատմության մեջ միայն առաջին թագավորը՝ Օտտո I է, ըստ էության, կրել Հունաստանի *թագավոր տիտղոսը* (): Նրա հետնորդ, Գեորգ I -ը կարգվել է որպես *[[Հույներ|հելլենների]] թագավոր* (), ինչպես նրան հաջորդող բոլոր ժամանակակից միապետերը։

Հունական երկրորդ հանրապետությունը կարճ ժամանակ է գոյատևել՝ 1924-1935 թվականներին։ Վերականգնված միապետությունը լուծարվել է 1973 թվականի հանրաքվեից հետո, որը իրականացվել է իշխող ռազմական ռեժիմի հովանու ներքո։ Նրա եզրակացությունը հաստատվել է 1974 թվականին տեղի ունեցած երկրորդ հանրաքվեով, ժողովրդավարական կառավարման վերականգնումից հետո։

## Հունաստանի թագավորություն (1832-1974)

### Վիտելբախներ

### Գլյուքսբուրգներ

## Տես նաև
* Հունական թագավորական խորհրդանիշեր
* Հունական թագավորական ընտանիքի
* Հունական ռեգենտների ցանկ
* Հունական թագավորների կանանց ցանկ
* Հունաստանի ղեկավարների ցանկ
* Հունաստանի վարչապետների ցանկ
* Բյուզանդական կայսրերի անվանացանկ
* Հունաստանի նախագահ

## Ծանոթագրություններ

## Արտաքին հղումներ
* The official website of the Greek Royal family 

Կատեգորիա:Միապետների ցանկեր
Կատեգորիա:Հունաստանի թագավորներ
Neopalpa donaldtrumpi

**Neopalpa donaldtrumpi**, թիթեռ փորվածքաթևավոր ցեցերի ընտանիքից (Gelechiidae)։ Անվանումը ստացել է ԱՄՆ 45-րդ նախագահ Դոնալդ Թրամփի պատվին։

## Հայտնաբերում և անվան ստուգաբանություն
Տեսակը նկարագրել է կանադացի միջատաբան Վազրիկ Նազարին 2017 թվականի հունվարին այն բանից հետո, երբ Բոգարտի միջատաբանական թանգարանի հավաքածուն ուսումնասիրելիս հայտնաբերեց նախկինում անհայտ թիթեռների տեսակ։ Neopalpa ցեղը ներառում է նաև Neopalpa neonata տեսակը, որն առաջին անգամ նկարագրել է Դալիբոր Պովոլնին 1998 թվականին։

Նոր տեսակն իր անունն ստացավ ԱՄՆ 45-րդ նախագահ Դոնալդ Թրամփի պատվին, քանի որ թիթեռի գլխին դեղնասպիտակավուն թեփուկներ կան, որոնք, ըստ հայտնաբերողի, հիշեցնում են նախագահի սանրվածքը։

Վազրիկ Նազարին կարծում է, որ Կալիֆորնիայի խիտ բնակեցված և լավ ուսումնասիրված հարավային մասում գոյատևող թիթեռի այս նոր տեսակի հայտնաբերումն ընդգծում է վայրի կենդանիների բնակության վայրի պահպանման կարևորությունը, իսկ իր կողմից առաջարկվող անունը հնարավորություն կտա հասարակության ուշադրությունը հրավիրել միջատների հազվագյուտ ցեղատեսակների վրա։

## Նկարագրություն
thumb|right|Դոնալդ Թրամփն իր տարբերվող սանրվածքով։
Արուների առջևի թևի երկարությունը 3-4.6 մմ է, էգերինը՝ 4.3 մմ։ Բեղիկների երկարությունը կազմում է առջևի թևի մոտ 2/3-ը։ Ստորին շրթունքի շոշափուկները երկար են, մանգաղաձև, հազվադեպ՝ ուղիղ։ Առջևի թևերը սուր են, երկարավուն, նշտարաձև։ Հետևի թևերը լայն են։ Թևերի վերին կողմը մուգ շագանակագույն է՝ առանձին բաց դեղնավուն կետերով։ Թևերի ստորին հատվածը դեղին գույն է, թևերի ծայրի ներսի կողմի գույնը փոփոխվում է մինչև դեղնակարմիր-շագանակագույն։ Հետևի թևերը սպիտակավուն են։ Գլխիկը ծածկված է դեղնավուն կամ սպիտակավուն թեփուկներով և մազմզուկներով։

Ամենամոտ տեսակից՝ Neopalpa neonata-ից տարբերվում է գլխի թեփուկների զարգացած փնջով։ Երկու տեսակների ԴՆԹ-ի ուսումնասիրությունը ցույց տվեց, որ դրանք տարբերվում են միմյանցից 4.9-5.1 %-ով։

## Տարածվածություն
Տեսակը տարածված է Ստորին Կալիֆորնիայի հյուսիսային հատվածը, Ռիվերսայդը և Իմպերիալ շրջանը։ Հարավային Կալիֆորնիայում թիթեռները բնակվում են չոր ավազոտ շրջաններում։

## Ծանոթագրություններ

## Արտաքին հղումներ
* Թրամփի պատվին ցեցի տեսակ է անվանվել
* The Telegraph — Meet 'Neopalpa donaldtrumpi' — the threatened moth named after Donald Trump

Կատեգորիա:Փորվածքաթևավոր ցեցեր
Կատեգորիա:Հյուսիսային Կալիֆոռնիայի միջատներ
Կատեգորիա:Դոնալդ Թրամփ
Թշնամու թիկունքում 2։ Գրոհող ջոկատ

**Թշնամու թիկունքում 2։ Գրոհող ջոկատ** (), RTS ժանրի համակարգչային խաղ, մշակվել է Digitalmindsoft ընկերության կողմից և 2011 թվականի փետրվարի 25-ին ներկայացրել է 1С ընկերությունը։ Հանդիսանում է «Թշնամու թիկունքում 2» խաղի ինքնուրույն լրացումը։

## Խաղային պրոցես
Խաղը ունի հինգ փուլ՝ Սովետական միության փուլ, Գերմանական փուլ, Ամերիկյան փուլ, Բրիտանական փուլ և Ճապոնական փուլ։ Խաղը խաղացողին հնարավորություն է տալիս միայն ծանոթանալ խաղային պրոցեսի հետ և չունի սյուժե։ Ամեն փուլ ունի 5 առաջադրանք դրանցից երեքառաջադրանքում խաղացողը գրոհում է թշնամական դիրքերը, մեկ առաջադրանք իր մեջ պարունակում է քո դիրքերի պաշտպանություն, ապա հակահարված և ևս մեկ առաջադրանքում խաղացողը պետք է թչ մեծ ջոկատով կատարի թիկունքային մարտական գործողույթուններ։ Ամերիկյան փուլը ունի ավելացված հանձնարարությունը, որը խաղային վարժանք է և ծանոթացնում է խաղացողին խաղային պրոցեսի յուրահատկություններին։ Բացի դրանից ավելի ուշ խաղում ավելացել է ևս երկու լրացուցիչ առաջարդանք «Սուրբ ծնունդ» և «Բարբիքյու»առաջադրանքները։ Բոլոր ազգերն էլ ունեն իրենց եզակի մարտական միավորը (հետևակը, զրահատեխնիկան), նաև հատուկ կարողություններ ավիահարված, հրետանային հարված և այլն։

Խաղի ընթացքում խաղացողից պահանջվում է ղեկավարել մարտական ջոկատները և տեխնիկան, որոնք կարելի է մարտադաշտ բերել պաշտպանության միավորներով։ Միավորները կարելի է ստանալ գրավելով և պաշտպանելով հսկիչ կետերը։ Նոր դիրքերի գրավումը հնարավորություն է տալիս ավելի լավ մարտական միավորներ և հատուկ կարողություններ մարտադաշտ բերել։ Միայնակ խաղի հիմնական թիրախն է գրավել քարտեզի վրա գտնվող բոլոր կարևոր դիրքերը։

Խաղը մնացած այս ժանրի խաղերից տարբերվում է պաշտպանական սիստեմով, ամեն մարտական միավորի մոտ եղած գույքով, ձեռքի ուղիղ կառավարման հնարավորությամբ, համակարգի մոդուլային վնասով։

Խաղում գոյություն ունի քարտեզի խմբագիր։ Դա օգտվողին թույլ է տալիս նոր քարտեզի տեսքով կառուցել մեծաթիվ մոդիֆիկացիաներ։

## Ծանոթագրություններ

Կատեգորիա:Windows տեսախաղեր
Հայոց ազատագրական ընկերություն

**Հայոց ազատագրական ընկերություն**, հիմնվել է 1906 թվականին, Թիֆլիսում, Երվանդ Լալայանի նախաձեռնությամբ։ Նպատակն էր ընդլայնել ազատագրական և մարդաբանական աշխատանքներն Հարավային Կովկասում և կից երկրներում։

Նախագահն էր Ա․ Մելիք-Ազարյանը, անդամ-քարտուղարը, միաժամանակ՝ խմբագրական մասնաժողովի նախագահը և գիտական ղեկավարը՝ Երվանդ Լալայանը։ Ընկերության դրամական միջոցները գոյացել են անդամավճարներից, նվիրատվություններից, ընկերության օգտին տրված համերգներից, երեկույթներից, դասախոսություններից, գրքերի ու պարբերականների վաճառքից ստացված գումարներից։

Ընկերության գործերը վարել են ընդհանուր ժողովը (հրավիրվել է տարի մեկ անգամ), խորհուրդը և խմբագրական մասնաժողովը։ Հայոց ազատագրական ընկերությունն իր մասնաճյուղերն ուներ Երևանում, Ալեքսանդրապոլում, Կարսում, Նոր Բայազետում և այլուր։

Գոյության ավելի քան 10 տարիների ընթացքում Հայոց ազատագրական ընկերությունը կազմակերպել է գիտական արշավանքներ, որոնք ազատագրական և հնագիտական ուսումնասիրություններ են կատարել Հարավային Կովկասի և Արևմտյան Հայաստանի մի շարք շրջաններում։ Ընկերության ջանքերով հրատարակվել է «Ազատագրական հանդես»-ի շուրջ 20 գիրք, կազմվել Վայոց ձորի, Նոյ Բայազետի, Վասպուրականի հայկական ձեռագրերի ցուցակը Թիֆլիսում ստեղծվել հնագիտական և ազատագրական թանգարան, ազատագրական-մարդաբանական և կովկասագիտական գրադարան (1908), Արևմտյան Հայաստանից Հարավային Կովկաս գաղթած հայերից գրի առնվել մոտ 50 հատոր բանահյուսական նյութ։

## Ծանոթագրություններ

Կատեգորիա:Հայ ազատագրական շարժում
Շիմպանզեի ինտելեկտ

**[[Շիմպանզե]]ի ինտելեկտը** կենդանիների բոլոր տեսակների ինտելեկտներից ամենաշատ ուսումնասիրվածն է։ Ըստ նորագույն հետազոտությունների՝ նրանց գենետիկ տվյալները համընկնում են մարդկային տվյալների հետ 98,7 %-ով։ Շիմպանզեները գենետիկորեն այնքան մոտ են մարդուն, որ մի ժամանակ նույնիսկ առաջարկվում էր շիմպանզեներին դասել մարդկանց կարգին'։

Չնայած շիմպանզեները չեն կարողանում խոսել իրենց ձայնային ապարատի կառուցվածքի պատճառով, նրանք ընդունակ են հաղորդակցվել ձեռքերով՝ համր մարդկանց լեզվով (ժեստերի լեզվով)։ Նրանք ի վիճակի են բառեր օգտագործել փոխաբերական իմաստով, կարող են ստեղծել նոր հասկացություններ՝ համադրելով արդեն իրենց հայտնի բառեր. օրինակ՝ «կրակայրիչ»՝ «շիշ-լուցկի», նրանք ունեն հումորի զգացում։ Առաջին անգամ շիմպանզեին սովորեցրել են խոսել ժեստերի լեզվով 1967 թվականին, իսկ 1972 թվականին արդեն տասնյակ շիմպանզեներ սովորել էին ժեստերի լեզուն։ Մտածվել են նաև այլ լեզուներ շիմպանզեների հաղորդակցության համար, ինչպիսիք են սիմվոլների լեզուն և երկիշը։ Կանզի անունով էգ շիմպանզեի հաջողվել է հասկանալ և սովորել անգլերեն 3000 բառեր և ակտիվորեն օգտագործել դրանցից ավելի քան 500-ը լեքսիգրամային ստեղնաշարի օգնությամբ։ Նկարագրվում է դեպք, երբ բոնոբո տեսակի էգ շիմպանզե ինքն է սովորեցրել իր ձագին ժեստերի լեզուն։

Բնության մեջ շիմպանզեներն ի վիճակի են օգտագործել աշխատանքային գործիքներ։ Նրանք ձողեր են օգտագործում մրջյուններ և միջատներ բռնելու, մեղր հավաքելու համար, օգտագործում են քարեր ընկույզ կոտրելու, մրգեր, բանջարեղեն կտրելու համար։ Նրանք ի վիճակի են նաև ստեղծել աշխատանքային գործիքներ։ Շիմպանզեները կարող են օգտագործել աշխատանքային երկու գործիքներ միաժամանակ։ Բացի աշխատանքային գործիքներից, շիմպանզեները բներ են կառուցում, որտեղ կարող են ապրել խմբերով։

2014 թվականին գիտնականները հետազոտություն են անցկացրել, ինչի արդյունքում որոշել են, որ շիմպանզեների մտավոր կարողությունները կախված են գեներից։ 99 շիմպանզեների վրա կատարված ինտելեկտուալ թեստերի արդյունքում հաջողվել է պարզել, որ g ֆակտորը 52.2% դեպքերում կախված է գեներից։ Ամենից շատ ժառանգականությունը ազդում է տարածական և հաղորդակցման հմտությունների վրա, ինչը կապված է այն փաստի հետ, որ նշված կարողությունները կարևոր են ուտելիքի որոնման և խմբում խնդիրների լուծման համար։

## Ծանոթագրություններ

Կատեգորիա:Պրիմատներ
Կատեգորիա:Էթոլոգիա
Թեյշեբա աստծու արձանիկ

**Թեյշեբա աստծու արձանիկ**, Ուրարտուի ռազմի, ամպրոպի և հողմի աստծո, ինչպես նաև Ուրարտուի գլխավոր երեք աստվածներից մեկի՝ Թեյշեբայի արձանիկ։ Թվագրվում է մ.թ.ա. 8-7-րդ դարերին։

Հայտնաբերվել է Կարմիր բլուրում 1941 թվականին։ Հայտնաբերողը Հռիփսիմե Ջանփոլադյանն է՝ հնագիտական արշավախմբի ղեկավար Բորիս Պիոտրովսկու կինը։ Թեյշեբա աստծու արձանիկը պահվում է Հայաստանի պատմության թանգարանում։

## Նկարագրություն
Քանդակն ունի երիտասարդ տղամարդու տեսք, որը կանգնած է տերևներից հյուսած պսակի վրա։ Տղամարդը հագել է երկարափեշ զգեստ, որի վրա կան Ուրարտուի ժամանակաշրջանին բնորոշ զարդանախշեր։ Զգեստի վրայից կապված է գոտի, իսկ ուսի վրա ժապավեն է։ Թեյշեբայի մազերը թափված են ուսերին, իսկ գլխին կրում է եղջյուրներով պատված գլխազարդ։ Քանի որ Թեյշեբան նույնացվում էր ցուլի հետ, եղջյուրները խորհրդանշում են ցուլը։ Աստծո արձանիկի ձախ ձեռքում մարտական կացին է, իսկ աջում՝ գուրզ, որոնք նրա խորհրդանիշներն են։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։ 

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Զբոսաշրջությունն Իսպանիայում

**Զբոսաշրջությունն Իսպանիայում** (), Իսպանիայի տնտեսության գլխավոր ճյուղերից մեկը։

Զբոսաշրջությունը Իսպանիայում սկսել է զարգանալ 1960-ական թվականներին, երբ այն դարձավ սիրված վայր եվրոպական երկրների, մասնավորապես՝ Մեծ Բրիտանիայի, Ֆրանսիայի, Կենտրոնական և Հյուսիսային Եվրոպայի  զբոսաշրջիկների համար։

2007 թվականին Զբոսաշրջության համաշխարհային կազմակերպության կողմից Իսպանիան գնահատվել է, որպես երկրորդ առավել շատ այցելվող երկիրն աշխարհում (այս ցուցանիշով զիջում է միայն Ֆրանսիային)։ 2014 թվականի տվյալներով Իսպանիան չորրորդն էր աշխարհում՝ Ֆրանսիայից, Ամերիկայի Միացյալ Նահանգներից և Չինաստանից հետո։ 2015 թվականի տվյալներով Իսպանիա այցելած զբոսաշրջիկների ընդհանուր թիվը կազմում է 69-70 մլն զբոսաշրջիկ, ովքեր Իսպանիայում ծախսել են շուրջ 60 միլիարդ եվրո։ 2016 թվականին Իսպանիան ընդունել է ռեկորդային թվով այցելուներ՝ 75 միլիոն զբոսաշրջիկ։

Իսպանիան արևադարձային Եվրոպայի սիրտն է։ Այստեղ են գտնվում մի շարք նշանավոր ծովափեր և հանգստյան գոտիներ, որոնք հիմնականում թագավորությանը պատկանող անդրծովյան տիրույթներն են՝ Կանարյան և Բալեարյան կղզիները։ Իսպանիայի տարածքում գտնվում են ՅՈւՆԵՍԿՕ-ի Համաշխարհային ժառանգության ցանկի 45 օբյեկտ։

## Վիճակագրություն
Ստորև ներկայացված է Իսպանիա ամենից շատ այցելած զբոսաշրջիկների թիվը` ըստ քաղաքացիության

## Տես նաև
* Կանաչ Իսպանիա
* Զբոսաշրջությունը Ֆրանսիայում

## Ծանոթագրություններ

Կատեգորիա:Զբոսաշրջությունն Իսպանիայում
Պենրոուզի եռանկյուն

thumb|200px|Պենրոուզի եռանկյուն (գունավոր)

**Պենրոուզի եռանկյուն**, անհնարին պատկերներից մեկը, հայտնի է նաև *անհնարին եռանկյուն* անվամբ։

## Պատմություն
Բացահայտվել է 1935 թվականին շվեդ նկարիչ Օսկար Ռեուտերսվարդի կողմից, որն այն պատկերել էր խորանարդների հավաքածուի տեսքով։ 1980 թվականին անհնարին եռանկյունու այդ տարբերակը տպագրվեց շվեդական նամականիշների վրա։

Այս պատկերը լայն ճանաչում ստացավ 1958 թվականին, երբ անգլիացի մաթեմատիկոս Ռոջեր Պենրոուզը բրիտանական հոգեբանական ամսագրում հոդված հրատարակեց անհնարին պատկերների մասին։ Այս հոդվածում անհնարին եռանկյունը պատկերված էր ավելի ընդհանուր ձևով` ուղիղ անկյուններով միացած երեք չորսուի տեսքով։ Այդ հոդվածի ազդեցության տակ 1961 թվականին հոլանդացի նկարիչ Մաուրից Էշերը ստեղծեց իր հայտնի վիմագրություններից մեկը` «Ջրվեժ»։

thumb|300px|Պենրոուզի եռանկյան 3D տպագրություն

## Քանդակներ
1999 թվականին Ավստրալիայի Պերթ քաղաքում կանգնեցվել է անհնարին եռանկյան 13 մետրանոց ալյումինե քանդակը։


Պատկեր:ImpossibleTriangleEastPerth edit gobeirne.jpg|Անհնարին եռանկյան քանդակը, Պերթ, Ավստրալիա
Պատկեր:Perth Impossible Triangle.jpg|Նույն քանդակը երեք ռակուրսներով
Պատկեր:Deutsches_Technikmuseum_Berlin_February_2008_0005.JPG|Քանդակ` ենթադրյալ եռանկյուն, Գերմանիայի տեխնիկական թանգարան
Պատկեր:Deutsches_Technikmuseum_Berlin_February_2008_0004.JPG|Այդ նույն քանդակն այլ դիրքից դիտելիս


## Այլ պատկերներ
Կան նաև այլ պատկերներ, որոնք անհնարին պատկերների շարքին են դասվում։ Դրանք ներառում են սատանայի պատառաքաղը, պարող փիղը և անհնարին կամարը։

Չնայած հնարավոր է կառուցել Պենրոուզի եռանկյան նմանօրինակները բազմանկյունների հիման վրա, սակայն դրանց վիզուալ էֆեկտներն այդքան տպավորիչ չեն լինի։ Կողմերի քանակի ավելացման հետևանքով պատկերը կթվա ծռված կամ պտտված։


Պատկեր:Penrose_square.svg|Խորանարդ
Պատկեր:Penrose_pentagon.svg|Հնգանկյուն
Պատկեր:Penrose_hexagon.svg|Վեցանկյուն
Պատկեր:Penrose_octagon.svg|Ութանկյուն
Պատկեր:Penrose_pentagram.svg|Աստղ
Պատկեր:HexagramForWiki5.png|Հեքսոգրամ


## Տես նաև
* Անհնարին պատկեր

## Ծանոթագրություններ

Կատեգորիա:Եռանկյունաչափություն
Կատեգորիա:Կիրառական արվեստ
Կատեգորիա:Տեսողական պատրանքներ
Էքզիստենցիալ ճգնաժամ

**Էքզիստենցիալ ճգնաժամ** (**', [[գոյություն]]; **',  որոշում, շրջադարձային կետ), տագնապային վիճակ, հոգեբանական խոր անհարմարավետության զգացում գոյության իմաստի մասին մտածելիս։ Առավել տարածված է այն շրջաններում, որտեղ գոյատևելու համար հիմնական կարիքները բավարարված են։

## Նկարագրություն
Այս վիճակը բավականին նման է սոցիոլոգիական անոմիա հասկացությանը։ Այն երբեմն կապում են նաև անցումային տարիքի (14-16 տարեկան), միջին տարիքի (40 տարեկան) ճգնաժամի հետ։

Հիմնականում, էքզիստենցիալ ճգնաժամն առաջանում է, երբ մարդը հանկարծակի գիտակցում է, որ չգիտի, թե իր ինչին է պետք կյանքը` կորցնում է կյանքի իմաստը , կամ զգում է իր մահվան անխուսափելիությունը։

Մարդը բախվում է պարադոքսի հետ, երբ հավատում է իր կյանքի կարևորությանը, բայց միաժամանակ հասկանում է, որ գոյությունն ինքնին նշանակություն և իմաստ չունի։ Այդ ժամանակ առաջանում է կոգնիտիվ դիսոնանս։

Երբեմն էքզիստենցիալ ճգնաժամը կարող է առաջ գալ մարդու կյանքում որևէ նշանակալի իրադարձության կամ փոփոխության պատճառով։ Նման իրադարձությունների տիպիկ օրինակ են կյանքին սպառնացող իրական վտանգի առաջացումը, սիրելի մարդու կորուստը, հոգեներգործող նյութերի օգտագործումը (օրինակ՝ LSD), մեկուսի բանտարկությունը, և այլն։

Էքզիստենցիալ ճգնաժամը կարող է առաջանալ հետևյալ խնդիրների պատճառով.
* խոշոր դեպրեսիվ խանգարումներ
* անքնություն
* երկարատև մեկուսացում
* դժգոհություն կյանքից
* հոգեբանական տրավմա։

Այսպիսի ճգնաժամի ժամանակ մարդը կարող է ունենալ.
* մեկուսացվածության և միայնության զգացում
* իր՝ մահկանացու լինելու գիտակցում, կամ վստահություն, որ հանդերձյալ կյանք գոյություն չունի
* գիտակցում, որ իր կյանքը չունի որևէ իմաստ և նպատակ
* իրականության զգացման և աշխարհայացքի կորուստ։

### Ճգնաժամի հաղթահարում
Նորվեգացի փիլիսոփա Պետեր Զապֆեն «Վերջին Մեսսիա» էսսէում առաջարկում է էքզիստենցիալ ճգնաժամի հաղթահարման քառաստիճան տարբերակ. 

# մեկուսացում
# ֆիքսում
# շեղում
# սուբլիմացիա։

Կարճաժամկետ և ոչ կլինիկական հետազոտությունը պարզել է, որ Acetaminophen-ի մի դոզան կարող է նվազեցնել էքզիստենցիալ անհանգստության որոշ ասպեկտներ։

## Տես նաև
* Վիկտոր Ֆրանկլ

* Էքզիստենցիալիզմ
* Նիհիլիզմ

## Ծանոթգրություններ

Կատեգորիա:Էքզիստենցիալիզմ
Կատեգորիա:Հոգեկան վիճակներ
Գլամբարի կամուրջ

**Գլամբարի կամուրջ**, ջրային կամուրջ Ադրբեջանի Հանրապետության Շամքորի շրջանի Գլամբար գյուղի արևմուտքում՝ Շամքոր գետի վրա։

## Պատմություն
Կառուցման ժամանակն անհայտ է, սակայն կամրջախելերի կառուցողական առանձնահատկությունները (անմշակ գետաքար, կրաշաղախ) թույլ են տալիս ենթադրելու, որ կամուրջը կառուցվել է միջին դարերում, իսկ ըստ հուշարձանագետ Սամվել Կարապետյանի՝ այն կառուցվել է ավելի վաղ՝ հաշվի առնելով այ ն հանգամանքը, որ կամրջի մոտ է գտնվում 12-րդ դարում կառուցված Դասնո վանքը։

## Ճարտարապետություն
Ճարտարապետական առումով համահունչ է տվյալ տարածաշրջանի հայկական կամրջային ճարտարապետությանը։ Եղել է բազմաթռիչք։

## Ծանոթագրություններ

Կատեգորիա:Շամքորի շրջանի կամուրջներ
Ակումբում (Տիմատիի երգը)

«**Ակումբում**» (), Տիմատիի դեբյուտային սինգլն է, որը ներառված է նրա «Black Star by Timati» ալբոմում։ Երգը ձայնագրված է ռուս DJ Dlee-ի մասնակցությամբ, ով նաև այդ ալբոմի պրոդյուսերն էր։
«Ակումբում» սինգլը ուղեկցում է Տիմատիի «Black Star by Timati» ալբոմի մուտքը։

## Տեսահոլովակ
«Ակումբում» երգի տեսահոլովակի նկարահանումները տեղի են ունեցել Մոսկվայում 2006 թվականի նոյեմբերի 2-ին։ Հոլովակի ռեժիսորը Կոնստանտին Չերեպկովն է (SEVER Production Co.): Հոլովակում մասնակցություն են ունեցել Ժաննա Ֆրիսկեն, Անաստասիա Կոչետկովան, Սերգեյ Զվերևը, Բոգդան Տիտոմիռը, Ռատմիռ Շիշկովը, Պյոտոր Լիստեռմանը և այլք։
Տեսահոլովակի պրեմիերան կայացել է 2006 թվականի դեկտեմբերի 7-ին։ Տեսահոլովակը այդ ժամանակների ամենաթանկ հիփ-հոփ հոլովակն էր Ռուսաստանում։

## Ստեղծագործությունների ցանկ

## Մաս 2
«Ակումբում (մաս 2)» Տիմատիի «Ակումբում» երգի երկրորդ մասն է։ Հիթը ձայնագրվել է MC Walter-ից VIP77 և neo-soul/r'n'b արտիստի՝Music Hayk-ի հետ համատեղ։ Երգի պրեմիերան կայացել է 2007 թվականի հունիսի 30-ին։ Երգի այս տարբերակի համար տեսահոլովակ չի նկարահանվել։

## Ծանոթագրություններ

## Արտաքին հղումներ
* Պաշտոնական տեսահոլովակը ՅուԹյուբում
* Տեսահոլովակը յություբում
* «Ակումբում» տեսահոլովակը TV-rip՝ ՄՈւԶ (ՀԻԹ)
Լեսլի Մոլսիդի սպանություն

thumb|150px|Լեսլի Մոլսիդ
**Լեսլի Մելսիդի սպանություն**, 11-ամյա բրիտանուհի Լեսլի Մոլսիդի () սպանությունը, որը տեղի է ունեցել 1975 թվականի հոկտեմբերի 5-ին Ռոչդեյլում (Մեծ Մանչեսթեր), և որին հաջորդած իրադարձությունները հանգեցրին բրիտանական արդարադատության պատմության մեջ ամենահայտնի դատական սխալներից մեկին։ Այդ սխալի հետևանքով Ստեֆան Կիշկոն (Stefan Kiszko, 1952-1993)՝ ուկրաինացի և սլովենացի ներգաղթյալների ընտանիքում ծնված հարկային ծառայողը, դատապարտվեց ցմահ ազատազրկման՝ սեռական հողի վրա կատարած սպանության համար, որը, սակայն, ինքը չէր իրականացրել, և բանտում անցկացրեց գրեթե 17 տարի։ 2007 թվականի նոյեմբերի 12-ին այդ սպանության համար մեղավոր ճանաչվեց Ռոնալդ Կաստրին (Ronald Castree)։

## Հանցագործություն և հետագա իրադարձություններ
Սպանության օրը Լեսլի Մոլսիդը գնացել է տեղական խանութ՝ հաց գնելու։ Նա չի վերադարձել, և անմիջապես սկսվել են նրա որոնումները քաղաքում ու մոտակա M62 փողոցում։ 3 օր անց նրա մարմինը գտնվել է մոտակայքում գտնվող ամայի վայրում։ Նրա մարմնի վրա կար 12 ծակած վերք։ Հագուստը վնասված չէր։

1975 թվականի նոյեմբերի 12-ին ոստիկանությունը ձերբակալեց Ստեֆան Կիշկոյին։

## Ծանոթագրություններ

## Արտաքին հղումներ
* В Великобритании педофила осудили за убийство девочки, совершенное 30 лет назад. NEWSru.com, 13 ноября 2007 г.
*  
*  

Կատեգորիա:Դատավարական սխալներ
Կատեգորիա:Երեխաների սպանություններ
Կատեգորիա:Սպանություններ Մեծ Բրիտանիայում
Կատեգորիա:Քրեական գործեր
Don’t Let Me Fall

**«Don’t Let Me Fall»**, ամերիկացի B.o.B ռեփերի չորրորդ սինգլը, նրա *[[B.o.B Presents: The Adventures of Bobby Ray]]* դեբյուտային ալբոմից։ Երգը թողարկվել է 2010 թվականի նոյոմբերի 30-ին, ամերիկական Atlantic Records լեյբլում։ 2010 թվականին այդ երգը օգտագործվել է BET հեռուստաալիքում, *The Game* հեռուստասերիալի չորրորդ սեզոնի ժամանակ, ինչպես նաև օգտագործվել է Ամերիկայի Ֆուտբոլի ազգային լիգայի ժամանակ։

## Կոմպոզիցիաների ցանկ
* iTunes թաղարկել է «Don’t Let Me Fall» как Deluxe single».

; Digital single

## Չարթեր

## Ծանոթագրություններ

Կատեգորիա:2010 երգեր
Գենդալֆ

**Գենդելֆ**, (անգլ․ Gandalf) Ջոն Ռոնալդ Ռուել Թոլքինի լեգենդարիումի «Հոբիթ կամ գնալն ու գալը» և «Մատանիների տիրակալ» վեպի գլխավոր կերպարներից մեկն է։ Միջերկրում հայտնի է որպես ամենաիմաստուն կախարդներից մեկը։

## Ստեղծման պատմություն

«Գենդելֆ» անունը, կամ, ավելի ճիշտ, «Գանդալվ», վերցված է հին նորվեգական *[[Dvergatal]]* վեպից, որտեղ նա պատկանում է թզուկների ռասային։ «Հոբիթ»-ի սկզբնական փուլում Գենդելֆին անվանում էին թզուկների առաջնորդ և նկարագրում էին, ինչպես «ձեռնափայտով ծերունի»։ Վերջնական տարբերակում Նաուգրիմ թագավորի տարբերակում նրանց առաջնորդը եղել է Տորին Դուբաշիտը, իսկ հեղինակը՝ կախարդին անվանել է Գենդելֆ, այն պատճառով, որ սկզբնականում նրան տվել էր Բլադորտին անունը, որը նրան թվացել է անլուրջ։ Գենդելֆ անունը ծագել է *gandr* (թարգմանվում է կախարդական ձեռնափայտ) և *alfr*  («Ալվ» Հին իսլանդականով էլֆ) բառերից։

Նրա արտաքին նախատիպը դարձել է շվեյցարական փոստային բացիկը, «Լեռնային ոգի» անունով, որտեղ պատկերված է մորուսավոր տղամարդ, լայնեզր գլխարկով, որը կերակրում է եղնիկին։

Գրականագետ Գարոլդ Բլումի կարծիքով՝ Գենդելֆի կերպարանքում գտել են գերագույն սկանդինավյան աստծո՝ Օդինի դիմագծերը։

Դա հաստատվում է Թոլքինի նամակներից մեկում, որտեղ նա գրում է, որ Գենդելֆին պատկերացնում է որպես «Ճամփորդ Օդինի հոգով»։

«Mapping the Catholic cultural landscape» հեղինակների համաձայն՝ Գենդելֆը մարմնավորում է հույս նվիրողի կերպար։

## Գենդելֆի հայտնվելը Միջերկրում
մինի|Օդինը ճամփորդի կերպարում

Գենդելֆի իրական անունը Օլորին է։ Երբեմն նա հայտնվում էր էլֆերի մեջ, ստանալով էլֆի կերպար, և կիսվելով նրանց հետ իմաստուն մտքերով։

Օլորինը հաճախ եղել է Նիենայի դահլիճներում, որը գտնվում է հեռավոր արևմուտքում, աշխարհի սահմաններին։ Նրա մոտ Օլորինը սովորել է համբերությանը և կարեկցանքին։ Սակայն ավելի շատ նրան կապում են Մանվեյի և Վառդայի հետ, քանի որ հենց նրանք են ուղարկել Գենդելֆին Միջերկիր 3 դարաշրջանի 1000 թվականին։ Հենց նա է ընտրվել Վալար խորհրդի կողմից Միջերկիր ուղարկվելու համար, որպեսզի օգնի էլֆերին և մարդկանց պայքարել նորաստեղծ սև տիրակալի՝ Սաուրոնի դեմ։ Սկզբում Օլորինը հրաժարվում է, սակայն հետո համաձայնության գալիս։ Միջերկրում հայտնի է եղել Գենդելֆ Մոխրագույն անունով։

Առավել հայտնի է դարձել, երբ սկսել է ճանապարհորդել ամբողջ Միջերկրով։

## Գենդելֆը և Հոբիթները
Թե երբ Գենդելֆը սկսեց հետաքրքրվել հոբիթներով և սիրել նրանց հայտնի չէ, բայց ահա նրանց հետ մտերմանալու պատճառներից մեկը նրա կանխամտածումներն էին, Գենդելֆ Մոխրագույնը կարծում էր որ վառ ապագան հենց հոբիթի միջոցով պետք է գա։

## Հետաքրքիր փաստեր
* Նոր Զելանդիայում, դուրս է եկել մետաղադրամների հավաքածու «Մատանիների տիրակալ» ֆիլմի կերպարների պատկերներով, ընդգրկելով 50 ցենտանոց դրամ, որի վրա Գենդալֆի պատկերն է։
* Յան Մաքկելենի կատարած դերը զբաղեցրել է 30-րդ տեղը (03.04.2016) 100 մեծագույն կերպարների ցանկում Empire ամսագրում։
* Սկզբում Գենդելֆի դերի համար հրավիրվել են Շոն Քոններիին և Թոմ Բեյքերը, սակայն ընտրվեց Յան Մաքկելենը։

## Ծանոթագրություններ

Կատեգորիա:«Մատանիների տիրակալը» վեպի հերոսներ
Կատեգորիա:Թոլքինի լեգենդարիումի կերպարներ
Կատեգորիա:Մատանիների տիրակալը (ֆիլմաշար)
Յասին իբն Զիա

**Յասին իբն Զիա** ( ), ալժիրցի ֆուտբոլիստ, հանդես է գալիս «Լիլ» ակումբում և Ալժիրի ազգային հավաքականում որպես հարձակվող։

## Կարիերա
### Ակումբային
Յասին իբն Զիան Լիոնի «Օլիմպիկ» ակումբի սան է եղել։ Ֆուտբոլիստի դեբյուտը ակումբում կայացել է 2012 թվականի մայիսի 20-ին ֆրանսիական «Նինց» ակումբի դեմ խաղում, որտեղ Յասին փոխարինման է դուրս եկել 87-րդ րոպեին Ջիմի Բրիանինի փոխարեն։ 2012 թվականի հոկտեմբերի 4-ին իբն Զիան առաջին անգամ խաղացել է Եվրոպայի լիգայում («Հապոլել Իրոնի» ակումբի դեմ խաղում)։ իբն Զիան փոխարինման է դուրս եկել երկրորդ խաղակեսում, Ռիշիդ Գեզալի փոխարեն։ 2012 թվականի Նոյեմբերի 22-ին կայացած խաղում Յասինը կարողացավ տոնել իր առաջին գոլը՝ գրավելով «Սպարտա» ակումբի դարպասը։

2015 թվականի սեպտեմբերի 1-ին ֆրանսիական «Լիլ» ակումբը 20 ամյա հարձակվողի հետ կնքեց 4 տարվա պայմանագիր։ Մամուլը հաղորդեց, որ ակումբը ֆուտբոլիստի համար խոստացել է 1 միլիոն Եվրո։

### Ազգային հավաքականում
իբն Զիան փոքր տարիքում հանդես է եկել Ֆրանսիայի պատանեկան հավաքականում։ 2012 թվականից մինչև 2013 թվականը Յասինը խաղացել է Ֆրանսիայի երիտասարդական հավաքականում, որի կազմում մասնակցել է 2013 թվականին կայացած Եվրոպայի առաջնությանը և դարձել առաջնության փոխչեմպիոն։

2013 թվականի օգոստոսի 13-ին Գերմանիայի դեմ կայացած խաղը հարձակվողի համար դեբյուտային էր. այդ խաղում նա նշեց իր նորամուտը Ֆրանսիայի երիտասարդական հավաքական։ Եվրոպայի առաջնությունում՝ Ղազախստանի դեմ խաղում, Յասինը երիտասարդական հավաքականում կարողացավ տոնել իր առաջին գոլը։

2016 թվականի սկզբին Յասինը որոշեց հանդես գալ հարազատ երկրի՝ Ալժիրի ազգային հավաքականում։ 2016 թվականի մարտի 26-ին կայացավ իբն Զիայի դեբյուտը ազգային հավաքականում։ Դեբյուտային խաղը տեղի է ունեցել 2017 թվականի Աֆրիկայի գավաթի խաղերում Եթովպիայի ազգային հավաքականի դեմ խաղում։

## Վիճակագրություն
### Ակումբային

## Ծանոթագրություններ

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Դիժոնի ֆուտբոլիստներ
Կատեգորիա:Ֆեներբահչեի ֆուտբոլիստներ
Գևորգ Եղիազարյան (այլ կիրառումներ)

**Գևորգ Եղիազարյան** անունը կարող է վերաբերել հետևյալ անձանց.

* Գևորգ Աշոտի Եղիազարյան (1932-1995), հայ տնտեսագետ։ ԽՍՀՄ գիտության վաստակավոր գործիչ (1980)։
* Գևորգ Մյասնիկի Եղիազարյան (1963), հայ նկարիչ։
Թբիլիսիի հայ գրողների և հասարակական գործիչների Խոջիվանք պանթեոն

**Թբիլիսիի հայ գրողների և հասարակական գործիչների Խոջիվանք պանթեոն**, **Թբիլիսիի հայկական պանթեոն** կամ **Թբիլիսիի հայ մշակույթի գործիչների պանթեոն**, (), հայկական գերեզմանատուն Վրաստանի մայրաքաղաք Թբիլիսիի Հավլաբար թաղամասի հյուսիս-արևելքում՝ Սուրբ Երրորդության մայր տաճարի ետնամասում։

## Պատմություն

1962 թվականի մարտի 17-ից նախկին ընդարձակ Խոջիվանքի հայկական գերեզմանատան տարածքից շուրջ 32 շիրմաքար մեկ վայրում հավաքելու միջոցով հիմնվեց այսպես կոչված «Հայ մշակույթի գործիչների պանթեոնը»։ Իրականում պանթեոնի տապանաքարերի մեծ մասը տեղադրված են առանց հողի տակ գտնվող աճյունների։

## Պանթեոնի տապանաքարեր ու գերեզմանաքարեր
Պանթեոնում տեղադրվել են մի շարք հայ գործիչների տապանաքարեր։

## Պատկերասրահ

General view of Khojivank Armenian Pantheon.jpg|Խոջիվանքի պանթեոնը 2019 թվականին
The tombstone of Raffi.jpg|Րաֆֆու հուշակոթողը Խոջիվանքի պանթեոնում
The tombstone of Grigor Artsruni.jpg|Գրիգոր Արծրունու գերեզմանաքարը Խոջիվանքի պանթեոնում


## Ծանոթագրություններ

Կատեգորիա:Թբիլիսիի գերեզմանատներ
Կատեգորիա:Թբիլիսիի հայ գրողների և հասարակական գործիչների Խոջիվանք պանթեոն
Կատեգորիա:Խոջիվանքի գերեզմանատուն
Գևորգ Եղիազարյան (տնտեսագետ)

**Գևորգ Աշոտի Եղիազարյան** (), հայ տնտեսագետ։ Տնտեսագիտության դոկտոր (1970), պրոֆեսոր (1971)։  ՌՍՖՍՌ գիտության վաստակավոր գործիչ (1980)։

## Կենսագրություն
Գևորգ Եղիազարյանը ծնվել է 1932 թվականին Դոնի Ռոստով քաղաքում։ 1954 թվականին ավարտել է Մոսկվայի ավիացիայի ինստիտուտը։ 
1972-1995 թվականներին եղել է Մոսկվայի պետական համալսարանի արդյունաբերության տնտեսագիտության ամբիոնի վարիչ, 1976-1990 թվականներին՝ Հաշվապահական հաշվառման կենտրոնի ղեկավար, 1990-1995 թվականներին՝ Մոսկվայի փոքր բիզնեսի զարգացման միջազգային կենտրոնի տնօրեն, 1993 թվականից՝ պետական հակաճգնաժամային կառավարման ծրագրի մշակման մասնակից։ Եղել է Մոսկովյան ազգային բանկի ղեկավարներից, ղեկավարել է «Պրեսս» հրատարակչությունը։ Մոսկվայի պետական համալսարանում դասավանդել է սոցիալիստական արդյունաբերության տնտեսություն և արդյունաբերության հիմունքներ առարկաները։ Ավելի քան 120 գիտական աշխատանքների հեղինակ է։

## Երկեր
* Материальное стимуливароние за новую технику. Москва, 1964 г. 
* Коллективный материальный интерес в социалистической экономике. Москва, 1968 г. 
* Эффективность квалифицированного труда. Москва, 1968 г. 
* Экономика социалистической промышленности. Учебник. Москва, 1977 г.

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ տնտեսագետներ
Կատեգորիա:Մոսկվայի պետական համալսարանի դասախոսներ
Կատեգորիա:ՌԽՖՍՀ գիտության վաստակավոր գործիչներ
Կատեգորիա:Տնտեսագիտական գիտությունների դոկտորներ
Ֆելիքս Դանիելյան

**Ֆելիքս Դանիելի Դանիելյան** (), հայ կենդանաբան։ Կենսաբանական գիտությունների դոկտոր (1989), պրոֆեսոր (2002)։

## Կենսագրություն
Ֆելիքս Դանիելյանը ծնվել է 1938 թվականին Երևանում։ 1962 թվականին ավարտել է Երևանի պետական համալսարանը։ 1960 թվականից աշխատում է նույն համալսարանում, եղել է  ԵՊՀ կենդանաբանության ամբիոնի լաբորանտ, 1962-1969 թվականներին` ամբիոնի ավագ լաբորանտ, 1969-1971 թվականներին` ասիստենտ, 1971-1979 թվականներին` ավագ դասախոս, 1979-1990 թվականներին` դոցենտ, 1990-2004 թվականներին` պրոֆեսոր, 2004 թվականից`  ԵՊՀ կենդանաբանության ամբիոնի վարիչ։

Աշխատանքները վերաբերում են սողունների կուսածնության, կարգաբանության, բնապահպանական կենսաքիմիայի, իմունաբանության,
կենդանիների պաշտպանության, պոպուլյացիոն գենետիկայի հարցերին։

## Երկեր
* Теория гибридного происхождения партеногенеза в группе кавказских скальных ящериц : (Эксперим.-теорет. исслед. ): авторефератдис. ... доктора биологических наук : 03.00.08 / АН УССР. Ин-т зоологии им. И. И. Шмальгаузена. - Киев, 1989. - 42 с.
* Կենսաբանություն-10։ Դասագիրք ավագ դպրոցի 10-րդ դասարանի բնագիտամաթեմատիկական և ընդհանուր հոսքերի համար, Աստղիկ գրատուն հրատ., 2010 (համահեղինակ)։
* Կենսաբանություն-10,11,12 ուսուցչի ձեռնարկ | Ավագ դպրոցի 10-12-րդ դասարանի բնագիտամաթեմատիկական և ընդհանուր հոսքերի համար, Աստղիկ գրատուն, հրատար., 2010 (համահեղինակ)։
* Կենսաբանություն-11։ Դասագիրք ավագ դպրոցի 11-րդ դասարանի բնագիտամաթեմատիկական և ընդհանուր հոսքերի համար, Աստղիկ գրատուն, հրատ., 2010 (համահեղինակ)։
* Կենսաբանություն-11, դասագրքի Կենսաբանության մեթոդական տետր | Ավագ դպրոցի 11-րդ դասարանի բնագիտամաթեմատիկական և ընդհանուր հոսքերի համար, մաս - 1-ին. «Աստղիկ գրատուն» հրատ., 2010 (համահեղինակ)։

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ կենդանաբաններ
Կատեգորիա:Հայ պրոֆեսորներ
Փարիզյան համախտանիշ

[մինի|[Էյֆելյան աշտարակ]]
**Փարիզյան համախտանիշ** (, ), հոգեկան խանգարում Ֆրանսիա այցելող զբոսաշրջիկների, հատկապես ճապոնացիների մոտ։ Հայտնաբերվել է 1986 թվականին Ֆրանսիայում աշխատող հոգեբույժ Հիրոակի Օթոյի կողմից։ Բնույթով նման է Ստենդալի և Երուսաղեմի համախտանիշներին։

Յուրաքանչյուր տարի ոչ պակաս քան 12 ճապոնացի տուրիստներ դիմում են հոգեբանի օգնությանը՝ Ֆրանսիայի մայրաքաղաք այցելելուց հետո։ Տուժածների մի մասը կարծում է, որ իրենց խանգարման պատճառը տեղացիների անհյուրընկալ վերաբերունքն է։ Այցելուների երկու երրորդի կարգավիճակը բարելավվում է մի քանի սեանսներից հետո։ Միաժամանակ մնացած մասը կարիք են ունենում բուժման երկար կուրսերի և սովորաբար ստանում են ամենաուժեղ հոգեգարության ախտորոշում։

Ճապոնական խանութներում հաճախորդն արքա է, այն ժամանակ, երբ Փարիզում վաճառողները նրանց նույնիսկ ուշադրություն չեն դարձնում։ Հասարակական տրանսպորտում մարդիկ կոպիտ և անբարեհամբույր են, իսկ փողոցային գողությունները կրակի վրա յուղ են լցնում։ 

## Ծանոթագրություններ

Կատեգորիա:Հոգեախտաբանական համախտանիշներ
Կատեգորիա:Փարիզ
Հունական թագավորների կանանց ցանկ

**Հունաստանի թագավորների կանայք** կամ **կոնսորտ թագուհիներ**, Հունաստանի թագավորությունը կառավարող միապետերի կանայք իրենց ամուսինների գահակալության ընթացքում։ Ժամանակակից Հունաստանի բոլոր միապետերը տղամարդիկ են եղել։ Դրանցից միայն Օտտո I միապետն է կրել *[[Հունաստանի արքա]]* տիտղոսը, իսկ նրա կինը`Ամալիան միակն է, որ կրել է *Հունաստանի թագուհի* տիտղոսը։ Բոլոր միապետերը կրել են *Հելլենների արքա* կամ *Հելլենների թագավոր* տիղոսը։ Թագավորի կինը մեծարվել է որպես «Ձերդ Մեծություն» ստանալով *Հելենների կոնսորտ թագուհի* տիտղոս։ Միայն Մանոս Ասպասիան, Ալեքսանդր թագավորի կինն է, որ չի ընդունվել որպես թագուհի և ստացել է Հունաստանի արքայադուստր տիտղոսը։

## Հունաստանի կոնսորտ թագուհիներ

### [[Վիտելսբախներ]] (1832-1862)

## Հելլենների կոնսորտ թագուհիներ

### [[Գլյուքսբուրգներ]] (1863-1973)

## Հունաստանի տիտղոսակիր կոնսորտ թագուհիներ

### [[Վիտելսբախներ]] ([[1862]])

## Տես նաև
* Հունաստանի թագավորների ցանկ
* Հունաստանի պետության ղեկավարների ցանկ
* Հռոմեական եւ բյուզանդական կայսրերի ցանկ

## Նշումներ

Կատեգորիա:Միապետների ցանկեր
Կատեգորիա:Ցանկեր:Հունաստան
Կատեգորիա:Թագուհիներ
Կատեգորիա:Թագուհիներ ըստ երկրի
Սթիվեն Ցուբեր

**Սթիվեն Ցուբեր** (գերմ.՝ Steven Zuber, ), շվեյցարացի ֆուտբոլիստ, կիսապաշտպան։ Հանդես է գալիս գերմանական «Հոֆֆենհայմի» կազմում։

## Ակումբային կարիերա
### «Գրասհոպպեր»
Ցուբերը իր կարիերան սկսել է շվեյցարիական «*Գրասհոպպեր*»-ի կազմում։ Թիմի կազմում իր դեբյուտը Սթիվենը նշել է 2008 թվականի հուլիսի 12-ին՝ Ինտերտոտոյի գավաթի խաղարկության շրջանակներում կայացած «*Բեսա*յի» դեմ խաղում։

2013 թվականին Սթիվեն Ցուբերը թիմի կազմում դարձել է Շվեյցարիայի գավաթակիր։

### «ԲԿՄԱ»
2013 թվականի հուլիսի 5-ին Ցուբերը տեղափոխվել է ռուսական «ԲԿՄԱ»։ Նա թիմի հետ կնքել է 5-ամյա պայմանագիր։

Թիմի կազմում Սթիվենը իր դեբյուտը նշել է 2013 թվականի հուլիսի 13-ին՝ «Զենիթի» դեմ սուպերգավաթային խաղում, որում մոսկովյան ակումբը հաղթել է 3-0 հաշվով։ 2013/14 մրցաշրջանի արդյունքում Սթիվեն Ցուբերը մասնակցել է 27 հանդիպման՝ դառնալով 1 գոլի հեղինակ։

Ցուբերը թիմի կազմում հռչակվել է Ռուսաստանի չեմպիոն և սուպերգավաթակիր։

### «Հոֆֆենհայմ»
2014 թվականի օգոստոսի 14-ին Սթիվեն Ցուբերը տեղափոխվել է գերմանական «*Հոֆֆենհայմ*»։ Սթիվենը թիմի հետ կնքել է 4-ամյա պայմանագիր, և ըստ այդ պայմանագրի նրա հրաժարագինը կազմում է 3.5 միլիոն եվրո։

## Միջազգային կարիերա
2012 թվականյին Շվեյցարիայի օլիմպիական հավաքականի կազմում մասնակցել է Օլիմպիական խաղերին։

## Ձեռքբերումներ
* Շվեյցարրիայի գավաթակիր - 2013
* Ռուսաստանի չեմպիոն - 2013/14
* Ռուսաստանի սուպերգավաթակիր - 2013, 2014

## Ծանոթագրություններ

## Արտաքին հղումներ
* Ցուբերի պաշտոնական կայքը 
* Ցուբերի պաշտոնական Տվիտերի էջը
* Ցուբերի պաշտոնական Ինստագրամի էջը
* Ցուբերը transfermarkt-ում
* Ցուբերը soccerbase.com-ում
* Ցուբերը WhoScored.com կայքում
* Ցուբերը Հոֆենհայմի պաշտոնական կայքում 
* Ցուբերը ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վինտերտուրի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Ժակ-Լորան Ագաս

**Ժակ-Լորան Ագաս** (, ), շվեյցարացի նկարիչ, ով հիմնականում ստեղծագործել է անիմալիստիկայի և բնանկարի ժանրերում։

## Կենսագրություն և ստեղծագործական ուղի
Ժակ-Լորան Ագասը ծնվել է 1767 թվականի ապրիլի 24-ին շվեյցարական Ժնև քաղաքում՝ վաճառականի ընտանիքում։ Նկարչական առաջին դասերը Ագասը ստացել է ժնևյան նկարչական դպրոցներից մեկում։ 1786 թվականին, երբ ապագա նկարիչը 9 տարեկան էր, տեղափոխվում է Փարիզ, որպեսզի ուսումնառությունը շարունակի ֆրանսիացի նկարիչ, ֆրանսիական գեղանկարչության մեջ նեոկլասիցիզմի ուղղության հիմնադիր Ժակ Լուի Դավիդի մոտ։ Ժակ-Լորանը հայրենիք է վերադառնում երբ Ֆրանսիայում սանձազերծվում է Մեծ հեղափոխությունը։  

Ժակ-Լորան Ագասը ծանոթանում է Ջորջ Փիթթի հետ, ով Ռիվերսի ապագա լորդն էր. նրա հետ ուղևորվում է Միացյալ Թագավորություն, որտեղ ծանոթանում է անգլիացի նկարիչների ստեղծագործություններին ։ 1800 թվականից վերջնականապես հաստատվում է Լոնդոնում։ Այստեղ սկսում է զբաղվել մասնագիտությամբ՝ նկարելով հիմնականում ձիերի և շների։ Ժակ-Լորան Ագասին հիմնականում հրապուրում են էկզոտիկ կենդանատեսակները, որոնց նա հետևում և նկարում է Լոնդոնի կենդանաբանական այգում։ Հետո նաև նկարիչը ստեղծում է բնանկարներ, ժանրային կտավներ։   

Ժակ-Լորան Ագասն իր մահկանացուն կնքում է 1849 թվականի դեկտեմբերի 27-ին Լոնդոնում՝ ութսուներկու տարեկան հասակում։

## Պատկերասրահ

Պատկեր:Jacques-Laurent Agasse - An Arab stallion in a landscape.jpg|*Բնանկար արաբական հովատակի հետ* (1790-ականներ)
Պատկեր:Agasse, Jacques-Laurent - Two Leopards Lying in the Exeter.jpg|*Երկու ընձառյուծները Էքսեթերեում* (1808)
Պատկեր:Jacques-Laurent Agasse - The Flower Seller.jpg|*Ծաղկավաճառը* (1822)
Պատկեր:The nubian giraffe.jpg|*Նուբիական ընձուղտ* (1827)
Պատկեր:The Playground (1830) - Jacques Laurent Agasse (Kunstmuseum Winterthur).jpg|*Խաղահրապարակ* (1830)
Պատկեր:Edward Cross by Agasse.jpg|*Էդվարդ Քրոսսի դիմանկարը* (1838)
Պատկեր:Jacques-Laurent Agasse - Guanaco - Google Art Project.jpg|*Գուանակո* (1848)
Պատկեր:Jacques-Laurent Agasse - Zebra - Google Art Project.jpg|*Զեբր* (1803)
Պատկեր:Jacques-laurent agasse, l'orangotango joko, 1819.JPG|*Օրանգուտան* (1819)
Պատկեր:Jacques-Laurent Agasse - Study of a Fox - Google Art Project.jpg|*Աղվես* (1810)
Պատկեր:Jacques-Laurent Agasse - Studies of Flowers - Google Art Project.jpg|*Ամառային ծաղիկներ* (1848)
Պատկեր:Jacques-Laurent Agasse - The hard word.jpg|*Բարդ բառ* (1810-1821)


## Ծանոթագրություններ

## Գրականություն
* 
* Агассъ // Энциклопедический словарь, составленный русскими учеными и литераторами. СПб., 1861.

## Արտաքին հղումներ
* 
* 
* Jacques-Laurent Agasse dans Artcyclopedia 

Կատեգորիա:18-րդ դարի անգլիացի նկարիչներ
Կատեգորիա:Բրիտանացի նկարիչներ
Կատեգորիա:Շվեյցարացի նկարիչներ